text: পরীক্ষণ মনোবিজ্ঞান হল  মনোবিজ্ঞানের এমন একটি শাখা যেখানে  পরীক্ষণ পদ্ধতির প্রয়োগের মাধ্যমে মানুষ এবং প্রাণীর আচরণ সম্পর্কে প্রাপ্ত তথ্যাবলিকে সুসংবদ্ধভাবে সন্নিবিষ্ট করা হয়। অর্থাৎ পরীক্ষণ মনোবিজ্ঞান হল পরীক্ষণ পদ্ধতির মাধ্যমে প্রাপ্ত আচরণ সম্পর্কিত তথ্য ও তত্ত্বের সমাহার।
  
  সংজ্ঞা
  মনোবিজ্ঞানের যে শাখায় পরীক্ষণ পদ্ধতির সাহায্যে মানুষ ও প্রাণীর আচরণ সম্বন্ধে বিভিন্ন তথ্য সংগ্রহ করার বিজ্ঞানসম্মত কলাকৌশল পাঠ করা হয় ও পরীক্ষা-নিরীক্ষা লব্ধ তথ্যরাশির দ্বারা অনির্ভরশীল চলের উপর নির্ভরশীল চলের পরিমাপভিত্তিক কার্যকারণ সম্পর্ক অনুধ্যান করা হয়,তাকে পরীক্ষণ মনোবিজ্ঞান বলা হয়।
   ক্রাইডার ও সঙ্গীদের মতে, "পরীক্ষণ মনোবিজ্ঞানের বিশেষত্ব হল যে, এটি মৌলিক মনোবৈজ্ঞানিক প্রক্রিয়া যেমন-সংবেদন ও প্রত্যক্ষণ, প্রেষণা ও আবেগ, শিক্ষণ, স্মৃতি এবং পরিজ্ঞানকে বিবেচনা করে।" 
  
   রডিজার ও সঙ্গীদের মতে, "পরীক্ষণ মনোবিজ্ঞান সেসব ক্ষেত্রকে আওতাভুক্ত করে যেখানে পেশাদারগণ আচরণ ও মানসিক জীবন অনুধ্যানের পরীক্ষণের উপর এককভাবে নির্ভর করেন। এটি মূলত আচরণের জৈবিক ভিত্তি (মনোজীববিজ্ঞান), প্রাণী শিক্ষণ ও আচরণ এবং জ্ঞানীয় প্রক্রিয়াসমূহ (প্রত্যক্ষণ, স্মৃতি, ভাষা, চিন্তন) অনুধ্যান অন্তর্ভুক্ত করে।"
  
  ইতিহাস
  মনোবিজ্ঞানের প্রাথমিক অবস্থা ছিল ত্রুটিপূর্ণ। মনোবিজ্ঞানের এ ত্রুটিপূর্ণ অবস্থা দূর করার জন্য মনোবিজ্ঞানকে পরীক্ষণের উপর ভিত্তি করে গড়ে তোলার চেষ্টা শুরু হয়। ১৮৭৫ সালে উইলহেম উন্ড জার্মানির  লিপজিগ বিশ্ববিদ্যালয়ে এবং একই বছরে উইলিয়াম জেমস  হার্ভাড বিশ্ববিদ্যালয়ে স্বতন্ত্রভাবে মনোবিজ্ঞানের পরীক্ষাগার স্থাপন করেন। এ পরীক্ষাগারগুলি ছিল ছোট এবং তেমন কোন পরীক্ষা সেখানে সম্পাদিত হয় নি। অতঃপর ১৮৭৯ সালে থেকে উইলহেম উন্ড কর্তৃক স্থাপিত গবেষণাগারে নিয়মমাফিক মনোবিজ্ঞানের গবেষণা শুরু হয়। তাই উইলহেম উন্ডকে পরীক্ষণ মনোবিজ্ঞানের জনক বলা হয়।
  
  বিষয়বস্তু
  আধুনিক মনোবিজ্ঞানের প্রায় সব বিষয়বস্তুই পরীক্ষণ মনোবিজ্ঞানের অন্তর্ভুক্ত। পরীক্ষণ মনোবিজ্ঞানে প্রাণীর আচরণগত দিক, মানসিক প্রক্রিয়া, শারীরবৃত্তীয় দিক, ব্যক্তির ব্যক্তিত্ব বিকাশে বংশগতি ও পরিবেশের প্রভাব ও তুলনামূলক বিবেচনাসহ বিভিন্ন ক্ষেত্রে গবেষণা পরিচালিত হয়। এছাড়াও শিক্ষা, চিকিৎসা, ব্যবসা ও কর্মস্থল এবং গবেষণা প্রতিষ্ঠানও পরীক্ষণ মনোবিজ্ঞানের বিষয়বস্তুর অন্তর্ভুক্ত।
  
  পরীক্ষণ মনোবিজ্ঞানের পরিধি
  
  সসমালোচনা
  
  ফ্র্যাঙ্কফুর্ট বিদ্যালয় 
  
  পরীক্ষামূলক মনোবিজ্ঞানের বিরোধিতা করা একটি স্কুল ফ্র্যাঙ্কফুর্ট স্কুলের সাথে যুক্ত হয়েছে, যারা তাঁদের ধারণাগুলি "সমালোচনামূলক তত্ত্ব" বলে অভিহিত করে। সমালোচক মনোবিজ্ঞানীরা দাবি করেন যে সাংস্কৃতিক, অর্থনৈতিক এবং ঐতিহাসিক প্রেক্ষাপট থেকে স্বাধীন সত্তা হিসেবে যেখানে মানুষের অস্তিত্ব আছে সেখানে পরীক্ষামূলক মনোবিজ্ঞান মানুষের কাছে উপস্থিত হয়। হার্বার্ট মার্কাসের মত সমালোচনামূলক মনোবিজ্ঞানীদের মতে, মানুষের মানসিক প্রক্রিয়া এবং আচরণের এই প্রেক্ষাপটগুলি উপেক্ষিত করা হয়েছে। থিওডর অ্যাডর্নো এবং জার্গেন হ্যাবারমাসের মতো সমালোচনাবাদী তাত্ত্বিকদের মতে (জার্মান সমাজবিজ্ঞানের পজিটিভিস্ট বিতর্কে তাদের প্রবন্ধে),  এভাবে, পরীক্ষামূলক মনোবিজ্ঞানীরা প্রচলিত সামাজিক শৃঙ্খলার প্রতি সমর্থন প্রদানের সময় মানব প্রকৃতির একটি ভুল প্রতিকৃতি এঁকেছেন।
  
  তথ্যসূত্র
  
  বিষয়শ্রেণী:মনোবিজ্ঞান
title: পরীক্ষণ মনোবিজ্ঞান